En socialdemokratisk regering igangsatte et salg af den danske vaccineproduktion til private kapitalejere inspireret af udsalgsmesteren Bjarne Corydon og gennemført af regeringen Lars Løkke.

Det er nødvendigt at få dette ændret, så det igen er den danske stat, der står for det danske folks sikkerhed og ikke tilfældige kapitalejere, der kun tænker på profit.

Vi stiller os med et banner og to meters mellemrum. Vi giver plads til, at alle kan komme og lægge en enkelt blomst.

Vi vil filme det hele og opfordrer andre organisationer og enkeltpersoner til at gøre det samme. Vi håber på, at dette vil skabe en "rulleeffekt", hvor flere vil vise deres opbakning til kravet ved at lægge en blomst.

Videoen vil blive optaget og lagt på de sociale medier og partiets Youtube-kanal. Vi håber, at ideen om blomsternedlæggelse vil sprede sig til andre.

Medbring derfor gerne røde flag og en blomst.

Arrangør er Kommunistisk Parti København, afd. Syd.